काटजू शुक्रवार को IIT कानपुर के कल्चरल फेस्ट अंतराग्नि 2016 के टॉक शो में पहुंचे थे। वे यहां स्टूडेंट्स से सीधा संवाद कर रहे थे। यहां उन्‍होंने देश के 50 फीसदी सांसदों को क्रिमिनल और 100 फीसदी सांसदों को भ्रष्ट बताया। साथ ही देश की ज्‍यूडिशियल और एडमिनिस्‍ट्रेटिव सिस्‍टम को भी पूरी तरह से भ्रष्ट बताया। धर्म और जाति के नाम पर वोट मांगने वाले नेता, गुंडे और गैंगस्टर हैं। एक समय बाल ठाकरे गुंडा था, अब वही गुंडागर्दी राज ठाकरे कर रहा है। बाल ठाकरे के निधन पर राष्ट्रपति, पीएम, सोनिया गांधी और दूसरे नेताओं का संवेदना प्रकट किया जाना भारत में ही संभव है। देश में भूख, गरीबी, रोजगार और विकास नेताओं को नहीं दिख रहा है। यहां उन्‍हें राम मंदिर और जाति दिख रही है।